Tatoeba sentences — language code: ben
সুশাসন বলতে অবধি প্রতিযোগিতামূলক অর্থনৈতিক অবস্থা, গণতন্ত্র ও মানবাধিকার অবস্থার উন্নয়ন সাধনকে বোঝায়।
পৌরনীতি ও সুশাসনের জ্ঞান নাগরিকদের আত্মমর্যাদা উপলব্ধিতে সমর্থন যোগায় এবং ইতিবাচক আর্থসামাজিক পরিবর্তনে সাহায্য করে।
সময়ের আবর্তনে অর্থনীতি শব্দটি শুধু অর্থ আর গৃহ পরিচালনার মধ্যে আবদ্ধ নয়।
অর্থনীতি মানুষের অসীম চাহিদা এবং বিকল্প ব্যবহারযোগ্য সীমিত সম্পদ সম্পর্কিত মানব আচরণ নিয়ে আলোচনা করে।
শিল্পায়ন ও শহরায়নের ফলে বিভিন্ন সমস্যার সৃষ্টি হয়ে থাকে।
শিল্পায়ন ও শহরায়নের ফলে সৃষ্ট বিভিন্ন সমস্যার সাথে অর্থনীতি প্রত্যক্ষ ও পরোক্ষভাবে জড়িত।
জনবিজ্ঞান হলো জনসংখ্যা সম্পর্কিত বিজ্ঞান।
সাধারণভাবে বলা যায়, জনসংখ্যা সম্পর্কিত আলোচনা করা হয় যে বিজ্ঞানে তাকে জনবিজ্ঞান বলে।
চিকিৎসা পেশা একটি মানবতাবাদী সেবা ও পেশা হিসেবে বিবেচিত।
সুদূর প্রাচীনকাল হতে মানব সেবার একটি উল্লেখযোগ্য দিক হলো মানুষকে সকল প্রকার অসুস্থতা থেকে মুক্ত রাখা।
চিকিৎসা পেশা সমাজকর্মের মতো একটি সেবামূলক পেশা।
প্রচলিত অর্থে আইন হলো কতগুলো বিধি-বিধান বা নিয়ম-কানুন যা পালন করা হয়।
সামাজিক জীব হিসেবে মানুষ কতগুলো আইন মানতে বাধ্য থাকে।
সমাজকর্ম অনুশীলনে আইন পেশা সহায়ক ভূমিকা পালন করে।
আধুনিক শিল্প সমাজের বিভিন্ন সমস্যা সমাধানের উদ্দেশ্যেই সমাজকর্মের উদ্ভব হয়েছে।
সমাজকর্মীরা সর্বদাই সমাজের কল্যাণ সাধনে নিয়োজিত থাকেন।
বর্তমানে সমাজসেবাকে সামাজিক নিরাপত্তা কর্মসূচি হিসেবে বিবেচনা করা হয়।
বস্তুত শিল্পায়ন ও নগরায়নের ফলে সৃষ্ট নতুন নতুন জটিল সমস্যার মোকাবেলার লক্ষ্যে সমাজকর্মের আবির্ভাব।
ভারতীয় উপমহাদেশে যে কয়টি সংস্কার আন্দোলন সংঘটিত হয়েছে তার মধ্যে সতীদাহ প্রথা বিলোপ আন্দোলন অন্যতম।
অষ্টাদশ শতাব্দীর শেষার্ধে এবং উনবিংশ শতাব্দীর প্রথমার্ধে ভারতীয় হিন্দু সমাজে যে অমানবিক প্রথাটি সমাজে বিদ্যমান ছিল তা মূলত সতীদাহ প্রথা।
রাজা রামমোহন রায় দীর্ঘদিন ধর্মীয় বিষয়াদি অধ্যায়ন করে অনুধাবন করেন যে সতীদাহ প্রথার সাথে হিন্দু ধর্মের কোনো সম্পর্ক নেই।
মুঘল সম্রাট আকবর তার সময়ে সতীদাহ প্রথা দমনের চেষ্টা করেছিলেন।
তুর্কি ও মুঘল যুগে সতীদাহ প্রথা বন্ধ করার কিছু উদ্যোগ নেওয়া হলেও তা সফল হয়নি।
বাস্তবতার মর্মান্তিকতায় তিনি আশ্চর্যান্বিত হন।
রাজা রামমোহন রায় জনমত সৃষ্টির জন্য বিভিন্ন পত্রপত্রিকায় লেখালেখি করেন এবং সেমিনারসহ বিভিন্ন অনুষ্ঠানে সতীদাহ প্রথার নেতিবাচক প্রভাব তুলে ধরেন।
এভাবে তিনি সরকারের দৃষ্টি আকর্ষণ করতে সক্ষম হন।
তিনি সতীদাহ প্রথা বন্ধের পক্ষে থাকলেও কঠোর আন্দোলনের ভয়ে তা করতে পারেননি।
সতীদাহ প্রথা উচ্ছেদ আইন পাশের সাথে সাথে প্রাচীনপন্থি হিন্দুরা তুমুল আন্দোলন গড়ে তোলে এবং এ আইন প্রত্যাহারের আবেদন জানায়।
সতীদাহ প্রথার বিরুদ্ধে রাজা রামমোহন রায় সবচেয়ে সাহসী ও বাস্তব ভূমিকা পালন করেন।
সমাজে নারীদের অধিকার সংরক্ষণে বিধবা বিবাহ আইন গুরুত্বপূর্ণ ভূমিকা পালন করে।
রাজা রামমোহন রায়ের সমাজ সংস্কার সতীদাহ প্রথা হিন্দু সমাজ থেকে উচ্ছেদ করলেও বিধবা বিবাহের প্রথা না থাকায় হিন্দু নারীরা নিদারুন অসহায় অবস্থায় দিনাতিপাত করত।
বিধবা বিবাহ আইন ছিল তৎকালীন ভারতীয় হিন্দু সমাজের হাজারো কুপ্রথার বিরুদ্ধে একটি সাহসী পদক্ষেপ।
হিন্দু সমাজের উন্নয়নে বিধবা বিবাহ আইন ইতিবাচক ভূমিকা পালন করেছে।
সুদূর অতীত থেকেই সামাজিক ও ধর্মীয় অপব্যাখ্যা ও কুসংস্কার নারী শিক্ষার প্রত্যক্ষ ও পরোক্ষ বাধা হিসেবে কাজ করে।
ইউরোপ-আমেরিকা জুড়ে নারীরা যখন সমান অধিকার আদায়ের ব্যস্ত তখনও বাংলার নারীদের জাগরণের কোনো লক্ষণই ছিল না।
দাসত্বের জীবনকেই তারা মেনে নিয়েছিল।
শিক্ষা মানুষের মৌলিক অধিকার।
শিক্ষিত নারী দেশ ও জাতির উন্নয়নে গুরুত্বপূর্ণ অবদান রাখতে পারে।